

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 88/27.03.2025**

**privind însușirea documentației tehnice de actualizare a datelor cadastrale pentru imobilul teren identificat prin CF nr. 181597 Satu Mare, situat în Municipiul Satu Mare, Str. Argeșului nr. 102**

Consiliul local al Municipiului Satu Mare,

Având în vedere solicitarea depusă de dl. Constantinescu Șerban, înregistrată la Primăria Municipiului Satu Mare sub nr. 13776/03.03.2025 și documentația întocmită de ing. Farcas Sebastian Macedon, care are ca obiect actualizarea datelor cadastrale pentru imobilul teren înscris în CF 181597 Satu Mare sub nr. top 13542/16 Satu Mare,

Analizând proiectul de hotărâre înregistrat sub nr. 17305/17.03.2025, referatul de aprobare al inițiatorului înregistrat sub nr.17306/17.03.2025, raportul de specialitate al Direcției Patrimoniu-Serviciul Patrimoniu, Concesionări, Închirieri înregistrat sub nr. 17307/17.03.2025, raportul Serviciului Juridic înregistrat sub nr. 18126/19.03.2025 și avizele comisiilor de specialitate ale Consiliului Local Satu Mare,

În conformitate cu prevederile art. 553 alin. (1) și alin. (4), art. 888 și art. 914 din Legea nr. 287/2009 privind Codul Civil, republicată, cu modificările și completările ulterioare precum și cu prevederile art. 18 lit. b), art. 86, art. 96 și art. 101 din Anexa la Ordinul nr. 600/2023 privind aprobarea Regulamentului de recepție și înscriere în evidențele de cadastru și carte funciară,

Ținând seama de prevederile art. 10 alin. (2) și art. 24 din Legea cadastrului și publicității imobiliare nr. 7/1996 republicată cu modificările și completările ulterioare și ale art. 36 alin. (1) din Legea fondului funciar nr. 18/1991 republicată, cu modificările și completările ulterioare,

Potrivit art. 87 alin. (5) și art. 354 din Codul administrativ, aprobat prin O.U.G. nr. 57/2019, cu modificările şi completările ulterioare,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c), ale art. 139 alin. (2) și (3) lit. g), art. 196 alin. (1) lit. a) din Codul administrativ, aprobat prin OUG nr. 57/2019, cu modificările şi completările ulterioare,

Adoptă prezenta:

**H O T Ă R Â R E:**

**Art. 1.** Se atestă apartenența la domeniul privat al Municipiului Satu Mare a cotei de 404/504 părți teren înscris în CF nr. 181597 Satu Mare sub nr. top 13542/16 Satu Mare, situat în Municipiul Satu Mare, str. Argeșului nr. 102.

**Art. 2.** Se însușește documentația cadastrală denumită ,,Plan de amplasament și delimitare a terenului” întocmită de ing. Farcas Sebastian Macedon, care constituie anexă și face parte integrantă din prezenta hotărâre.

**Art. 3.** Se aprobă actualizarea datelor de carte funciară pentru imobilul identificat CF nr. 181597 Satu Mare sub nr. top 13542/16 Satu Mare, prin diminuarea suprafeței de la 504 mp la 474 mp, conform măsurătorilor din teren.

**Art. 4.** Se dispune O.C.P.I. Satu Mare întabularea în evidențele de publicitate imobiliară a celor aprobate la articolele precedente.

**Art. 5.** Cu ducerea la îndeplinire a prezentei hotărâri se încredințează Viceprimarul Municipiului Satu Mare, Dl. Băbțan Raul-Gabriel, prin Direcția Patrimoniu - Serviciul Patrimoniu Concesionări Închirieri.

**Art. 6.** Prezenta hotărâre se comunică prin intermediul Secretarului General, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, Direcției Patrimoniu - Serviciul Patrimoniu, Concesionări, Închirieri și domnului Constantinescu Șerban.

 **Președinte de ședință, Contrasemnează**

 **Crăciun Ciprian Dumitru Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (2) și (3) lit. g) din O.U.G. nr. 57/2019

privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 20 |
| Nr. total al consilierilor absenţi | 3 |
| Voturi pentru | 20 |
| Voturi împotrivă | 0 |
| Abţineri | 0 |

Redactat în 3 exemplare originale

M. T.-S.